निशुल्क दवाघरों के लिए मिले तीन फार्मासिस्ट, मिलेगी राहत
आरएनटीमेडिकल कॉलेज में बुधवार को निशुल्क दवा योजना पर प्राचार्य डॉ. डीपी सिंह की अध्यक्षता में समीक्षा बैठक हुई। बताया गया कि योजना में तीन नए फार्मासिस्टों की भर्ती हुई है। इससे मरीजों को दवाई के लिए कतार में खड़े होने से राहत मिलेगी। गौरतलब है कि बीते कई माह से दवाइयों के स्टॉक होते हुए भी फार्मासिस्टों के अभाव में वितरण व्यवस्था बाधित हो रही थी। कई दवा काउंटर बंद भी करने पड़े थे।
नोडल ऑफिसर डॉ. दीपक सेठी ने बताया कि स्टॉक में 548 प्रकार की दवा है। शेष अन्य जिलों से या स्थानीय स्तर पर खरीद कर उपलब्ध करवाई जा रही है। प्राचार्य डॉ. डीपी सिंह ने बताया कि पिछले वर्षों की खपत को ध्यान में रखते हुए ड्रग एवं थैरापैटिक कमेटी से अनुमोदन करवाकर वार्षिक मांग भिजवाने की कार्यवाही अंतिम चरण में है। उन्होंने अवधिपार होने के पास पहुंची दवाइयों की लिस्ट देखकर खपत जल्दी करने के लिए पाबंद किया। सब स्टोर प्रभारियों ने अस्पतालों में दवा की स्थिति और योजना की प्रगति रिपोर्ट पेश की।
भर्तीकरने के साथ ही होगा मरीज का पैकेज बुक
यहांभामाशाह स्वास्थ बीमा योजना पर डॉक्टर्स और नर्सिंग स्टाफ की ओरिएंटेशन बैठक हुई। प्राचार्य ने सभी को पाबंद किया कि इसमें भर्ती होने वाले मरीजों का पैकेज उसी समय बुक होगा। मरीजों और परिजनों की काउंसिलिंग कर ज्यादा से ज्यादा लाभ देने को कहा। प्रभारी डॉ. विक्रम बेदी ने योजना की जानकारी दी।
hin_Deva hin_Deva hin_Deva hin_Deva hin_Deva